Կուրտ Մետցիգ

Կուրտ Մետցիգ (Maetzig, ), գերմանացի կինոռեժիսոր։ Գերմանիայի արվեստի ակադեմիայի անդամ։

Կենսագրություն 
1935 թվականին ավարտել է Բարձրագույն տեխնիկական դպրոցը։ 1933 թվականից աշխատել է կինոյում։ Երկրորդ համաշխարհային պատերազմի տարիներին ընդունվել է Գերմանիայի կոմունիստական կուսակցության շարքերը։ ԳԴՀ կինոարդյունաբերության կազմակերպիչներից է, 1946 թվականից եղել է «ԴԵՖԱ» կինոստուդիայի գեղարվեստական ղեկավարը։

Մետցիգի կինոնկարներն աչքի են ընկնում հակաֆաշիստական ուղղվածությամբ։ Լավագույն ֆիլմերից են՝ «Ամուսնություն ստվերում» (1947), «Աստվածների խորհուրդը» (1950), «Էռնեստ Թելմանն իր դասակարգի որդին է» (1954), «Էռնեստ Թելմանն իր դասակարգի առաջնորդն է» (1955) և այլն։ 1954 թվականին Բաբելսբերգում կազմակերպել է Գերմանական բարձրագույն կինոդպրոցը (այժմ՝ Կինոյի և հեռուստատեսության գերմանական բարձրագույն դպրոց)։ 1955 թվականից պրոֆեսոր։ Արժանացել է ԳԴՀ Ազգային մրցանակների (1949, 1950, 1954, 1959)։

Ծանոթագրություններ 

 

Գերմանացի ռեժիսորներ
Գերմանացի սցենարիստներ
ԳԴՀ ազգային մրցանակի դափնեկիրներ
Բեռլինի գեղարվեստի ակադեմիայի անդամներ
Գերմանացի գրողներ
Գերմանացի մանկավարժներ